থাইল্যান্ড জাতীয় অনূর্ধ্ব-১৭ ফুটবল দল
থাইল্যান্ড জাতীয় অনূর্ধ্ব-১৭ ফুটবল দল (যা সংক্ষেপে থাইল্যান্ড অনূর্ধ্ব-১৭ নামে পরিচিত) হচ্ছে আন্তর্জাতিক ফুটবলে থাইল্যান্ডের প্রতিনিধিত্বকারী পুরুষদের অনূর্ধ্ব-১৭ দল, যার সকল কার্যক্রম থাইল্যান্ডের ফুটবলের সর্বোচ্চ নিয়ন্ত্রক সংস্থা থাইল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। ৫০,০০০ ধারণক্ষমতাবিশিষ্ট রাজামঙ্গলা স্টেডিয়ামে যুদ্ধ হাতি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় থাইল্যান্ডের রাজধানী ব্যাংককে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন জাপানি সাবেক ফুটবল খেলোয়াড় হন্ডা কেস্‌কে এবং অধিনায়কের দায়িত্ব পালন করছেন ছনবুরির মধ্যমাঠের খেলোয়াড় পাচাকাফল লেক্কুন। থাইল্যান্ড অনূর্ধ্ব-১৭ এপর্যন্ত ২ বার ফিফা অনূর্ধ্ব-১৭ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৭ ফিফা অনূর্ধ্ব-১৭ বিশ্বকাপের গ্রুপ পর্বে অংশগ্রহণ করা। অন্যদিকে, এএফসি অনূর্ধ্ব-১৭ এশিয়ান কাপে থাইল্যান্ড অনূর্ধ্ব-১৭ এপর্যন্ত ১১ বার অংশগ্রহণ করেছে; উক্ত প্রতিযোগিতায় দলটির সেরা সাফল্য হচ্ছে ১৯৯৮ এএফসি অনূর্ধ্ব-১৭ এশিয়ান কাপের চ্যাম্পিয়ন হওয়া, যেখানে তারা কাতার অনূর্ধ্ব-১৭ দলকে পেনাল্টিতে ৩–২ গোলের ব্যবধানে পরাজিত করেছে। সারাচ ইউয়েন, সিন্থাওয়েচাই হাথাইরাত্তানাকুল, সুতি সুকসোমকিত, সিত্তিচোক কান্নু এবং তিরাসিল দাংদার মতো খেলোয়াড়গণ থাইল্যান্ডের অনূর্ধ্ব-১৭ দলের জার্সি গায়ে মাঠ কাঁপিয়েছেন।